Ny narkotunnel mellom USA og Mexico oppdaget
Det er den tredje i sitt slag som har blitt avslørt siden 2011. Den om lag 500 meter lange og forseggjorte tunnelen går i sikksakk under grenseovergangen mellom San Diego og Tijuana. Den var utstyrt med elektrisk drevet togsystem som skulle frakte narkotikaen, og politiet beslagla samtidig 150 kilo kokain og over åtte tonn marihuana. - Disse narkotikakartellene er dumme nok til å tro at de kan skli under radaren, sier statsadvokat i California, Laura Duffy. Tre personer er pågrepet.
Det er oppdaget enda en tunnel som brukes til å smugle narkotika fra Mexico til USA, opplyser amerikanske og mexicanske myndigheter.